Venäjän poikkeukselliset kuolemantapaukset 2022–

Venäjältä on uutisoitu Ukrainaan tehdyn suurhyökkäyksen aikana monia poikkeuksellisia kuolemantapauksia, jotka ovat saavuttaneet kansainvälistä huomiota. Kuolleet ovat toimineet vaikutusvaltaisissa asemissa ja tiedotusvälineissä on pidetty osaa kuolemista olosuhteiltaan erikoisina. Kuolemiin on monissa tapauksissa liittynyt väkivaltaa, onnettomuuksia tai viitteitä itsemurhasta, mutta median käsittelyssä tapausten yhteyteen on niputettu myös joitain luonnollisina pidettyjä kuolemia.Sudden fatalities and falling from windows: The high-profile suspicious Russian deaths since the invasion of Ukraine LBC 30.6.2023, viitattu 15.12.2023 Jotkin vyyhdin yhteydessä käsitellyt kuolemantapaukset ovat sattuneet jo ennen täysimittaisen hyökkäyksen alkamista.Teemu Kuusijoensuu, Noora Knapp, Arja Paananen, Venäläisten ­liikemiesten äkki­kuolemia paljastuu koko ajan lisää – ”Jokin ilma­piirissä ajaa kohonneeseen kuolleisuuteen” Ilta-Sanomat 22.9.2022, viitattu 15.12.2023Timo Nurila, Jälleen yllättävä kuolema Venäjällä – Nyt kuoli "Putinin lempilehden” toimittaja Iltalehti 15.12.2023, viitattu 15.12.2023 Myös Venäjän tiedotusvälineissä on luetteloitu sodan aikana uransa huipulla äkillisesti kuolleita liikemiehiä. Ulkopoliittisen instituutin Jussi Lassila selitti liike-elämän toimijoiden itsemurhien voineen lisääntyä taloudellisen paineen myötä. Rahoittaja, Venäjän hallinnon arvostelija Bill Browder puolestaan epäili monien liikemiesten tosiasiassa joutuneen murhatuiksi, vaikka useimmat tapaukset on virallisesti käsitelty itsemurhina.Samantha Hawley, Flint Duxfield, Russia's millionaires dying in 'epidemic of murder' to fund Vladimir Putin's war in Ukraine, says campaigner ABC 3.10.2022, viitattu 15.12.2023 == Tapauksiin tiedotusvälineissä liitettyjä aiempia kuolemantapauksia == * Jegor Prosvirnin, nationalistinen aktivisti, kuoli vuoden 2021 lopussa pudottuaan ikkunasta. * Leonid Šulman, Gazpromin kuljetuspalveluiden johtaja, löydettiin kuolleena kylpyhuoneesta Leningradin alueella viikkoja ennen suurhyökkäyksen alkua 30. tammikuuta 2022. Paikalta löytyi poliisin mukaan itsemurhaviesti.Taas yksi venäläisoligarkki kuoli salaperäisissä olosuhteissa – useita eliitin jäseniä kuollut viime aikoina Yle 9.7.2022, viitattu 15.12.2023 * Dmitri Teslenko, TAIF-sijoitusyhtiön talousjohtaja, kuoli 7. helmikuuta 2022 ollessaan kiipeämässä Aconcagualle. == Tapausten yhteydessä käsiteltyjä sodanaikaisia kuolemia == * Aleksandr Tjulakov, joka toimi apulaisjohtajan asemassa Gazpromissa, löydettiin kuolleena autotallista Pietarissa suurhyökkäyksen alkamista seuranneena aamuna 25. helmikuuta 2022. * Mihail Watford, oligarkki, löydettiin kuolleena autotallistaan Surreyssa 28. helmikuuta 2022. Hän oli Boris Berezovskin läheinen ystävä. Kuolemantapausta tutkittiin itsemurhana. * Vasili Melnikov, MedStom-yhtiön omistaja, löydettiin kotoaan Nižni Novgorodista väkivaltaisesti kuolleena 23. maaliskuuta 2022. Hän, hänen vaimonsa ja pariskunnan kaksi poikaa oli puukotettu. * Vladislav Avajev, Gazprombankin varapuheenjohtaja, löydettiin kotoaan Moskovasta kuolleena 18. huhtikuuta 2022. Hallinnon tiedotusvälineiden raporttien mukaan Avajev oli tehnyt itsemurhan ammuttuaan ensin vaimonsa ja tyttärensä. Gazprombankin entinen varajohtaja Igor Volobujev ei pitänyt väitettä kuoleman olosuhteista uskottavana. * Sergei Protosenja, joka oli toiminut johtavassa asemassa Novatekissa, löydettiin kaiteeseen hirttäytyneenä katalonialaisessa vara-asunnossaan 19. huhtikuuta 2022. Espanjan tiedotusvälineiden mukaan hän oli ensin tappanut vaimonsa ja 18-vuotiaan tyttärensä. Protosenjan poika Fjodor kiisti näkemyksen isänsä tekemästä perhesurmasta. * Aleksandr Subbotin, Lukoilin hallituksen jäsen, kuoli 8. toukokuuta 2022. Kuoleman ilmoitettiin tapahtuneen sen jälkeen kun Subbotin oli Mytištšissa saanut shamaaniparantajalta hoitoa krapulaan.Jaana Kallio, Venäläisen öljypomon epäillään kuolleen rupikonnan myrkkyyn Ilta- Sanomat 10.5.2022, viitattu 15.12.2023 * Juri Voronov, Astra Shipping -yhtiön toimitusjohtaja, kuoli 4. heinäkuuta 2022. Hänellä oli ampumahaava päässään. * Dan Rapoport, investointipankkiiri, putosi ikkunasta kadulle Washington DC:ssa 14. elokuuta 2022. Rapoport oli lähtenyt Kiovasta hyökkäyksen alettua. Poliisi katsoi kuoleman vaikuttavan itsemurhalta. * Ravil Maganov, Lukoilin hallituksen puheenjohtaja, kuoli pudottuaan moskovalaisen sairaalan kuudennen kerroksen ikkunasta 1. syyskuuta 2022. Venäjän tiedotusvälineet uutisoivat kuoleman itsemurhana. * Ivan Petšorin, KRDV:n ilmailujohtaja, kuoli pudottuaan moottoriveneestä 10. syyskuuta 2022. Onnettomuuden kerrottiin sattuneen Vladivostokin edustalla sijaitsevan saaren lähivesillä. Petšorin esiintyi hieman ennen kuolemaansa Vladivostokin talousfoorumissa, jossa puhui myös Vladimir Putin.Kasperi Summanen, Venäläinen huippujohtaja putosi veneestä ja kuoli – ”Vladimir Putinin mies arktisella alueella” Verkkouutiset 13.9.2022, viitattu 15.12.2023 KRDV:n johtaja Igor Nosov oli kuollut jo 8. helmikuuta aivoinfarktiin.Another Russian Executive Dies In String Of Strange Deaths Of Tycoons RFERL 14.9.2022, viitattu 15.12.2023 * Anatoli Geraštšenko, Moskovan ilmailuinstituutin entinen johtaja, kuoli 21. syyskuuta 2022. Hänen uutisoitiin kaatuneen instituutin tiloissa portaissa. * Nikolai Petrunin, duuman jäsen, kuoli COVID-19-komplikaatioihin 12. lokakuuta 2022. * Vjatšeslav Taran, liikemies, kuoli lentäjänsä kanssa helikopterin pudottua sen lähdettyä Sveitsistä kohti Monacoa 25. marraskuuta 2022. * Grigori Kotšenov, tunnettu graafinen suunnittelija, kuoli Nižni Novgorodissa pudottuaan asuntonsa parvekkeelta poliisin ollessa tekemässä asunnossa kotietsintää 7. joulukuuta 2022. * Dmitri Zelenov, miljardööri, kaatui portaissa lomallaan ja kuoli sairaalassa Nizzassa 9. joulukuuta 2022. * Pavel Antov, makkaratuotteiden valmistaja ja alueellinen lainsäätäjä, kuoli pudottuaan hotellin ikkunasta Rayagadassa Intiassa 24. joulukuuta 2022. Hänen matkakumppaninsa Vladimir Bidenov oli kuollut sydäninfarktiin kaksi päivää aiemmin. * Aleksandr Buzakov, telakan johtaja, kuoli äkillisesti 24. joulukuuta 2022. Syytä ei ilmoitettu. * Aleksei Maslov, kenraali, kuoli sairaalassa Moskovassa 25. joulukuuta 2022. * Magomed Abdulajev, Dagestanin entinen hallituksenpäämies, kuoli 5. tammikuuta 2023 jäätyään auton alle Mahatškalassa. * Dmitri Pavotška, liikemies, kuoli pilvenpiirtäjässä sijainneessa asunnossaan Moskovassa syttyneessä tulipalossa 26. tammikuuta 2023. * Vladimir Makarov, kenraalimajuri, löydettiin kuolleena 13. helmikuuta 2023. Hänen oli kerrottu tulleen erotetuksi töistään sisäministeriön alaisuudessa tammikuussa. Kuolemansyyksi ilmoitettiin itsemurha.Ina Kauppinen, Venäläisen kenraali­majurin väitetään ajautuneen itse­murhaan Ilta-Sanomat 13.2.2023, viitattu 15.12.2023 * Marina Jankina, puolustusministeriön alaisen talousosaston johtaja, kuoli Pietarissa 16. helmikuuta 2023. Hänen kerrottiin pudonneen kerrostalon ikkunasta. * Vjatšeslav Rovneiko, öljymagnaatti ja mahdollinen kylmän sodan ajan vakooja, löydettiin tajuttomana kotoaan 22. helmikuuta 2023 eikä häntä kyetty elvyttämään. Kuolemansyytä ei julkistettu. * Andrei Botikov, virologi, löydettiin surmattuna asunnostaan 2. maaliskuuta 2023.Aleks Phillips, Mysterious Death of COVID Vaccine Creator Sparks Conspiracy Theories Newsweek 6.3.2023, viitattu 24.12.2023 * Igor Škurko, Jakutskenergo-yhtiön varajohtaja, löydettiin kuolleena sellistä 4. huhtikuuta 2023. Hänet oli pidätetty lahjusten vastaanottamisesta. * Nikolai Bortsov, liikemies ja poliitikko, löydettiin kuolleena kotoaan Lipetskin alueella 23. huhtikuuta 2023. Kuolemansyytä ei ilmoitettu. * Pjotr Kutšerenko, tieteen ja korkeakoulutuksen varaministeri, kuoli 20. toukokuuta 2023 sairastuttuaan lentokoneessa paluumatkalla hallituksen delegaation Kuuban-vierailulta. Hänen kerrottiin arvostelleen Venäjän suurhyökkäystä Ukrainaan. * Artjom Bartjenev, tuomari, kuoli pudottuaan kerrostaloasuntonsa ikkunasta Kazanissa 8. kesäkuuta 2023. Hänen oli määrä toimia tuomarina oikeudenkäynnissä samana päivänä. * Grigori Klinišov, fyysikko, kuoli 17. kesäkuuta 2023. Kuolemansyyksi ilmoitettiin itsemurha. * Kristina Baikova, LokoBankin varapuheenjohtaja, kuoli pudottuaan kerrostaloasuntonsa ikkunasta Moskovassa 23. kesäkuuta 2023. * Anna Tsareva, Komsomolskaja Pravdan toimittaja, löydettiin kuolleena 12. joulukuuta 2023 kotoaan Moskovassa. Hänen kerrottiin kärsineen kuumeesta. Saman lehden päätoimittaja Vladimir Sungorkin oli kuollut työmatkallaan 14. syyskuuta 2022 ilmeisesti aivoverenkierron häiriöön.Marikki Nykänen, ”Putinin lempilehden” päätoimittaja kuoli kesken työmatkan Iltalehti 14.9.2022, viitattu 15.12.2023 * Vladimir Jegorov, paikallispoliitikko, kuoli pudottuaan asuntonsa ikkunasta 27. joulukuuta 2023.Anni Härkönen, Venäläismediat: Valtapuolueen paikallis­poliitikko löydettiin kuolleena pihaltaan – epäillään pudonneen ikkunasta Helsingin Sanomat 28.12.2023, viitattu 28.12.2023 == Lähteet == Luokka:Venäjän hyökkäys Ukrainaan 2022 Luokka:Kuolema Luokka:Media